Diari Oficial de la Generalitat Valenciana


Sumari del DOGV 6952, del 28-01-2013 (2013/610)

Extracte de la Resolució de la Secretaria Autonòmica de Justícia, per la qual s'acorda la inscripció en el Registre de Fundacions de la Comunitat Valenciana, de la Fundació Valencianista i Demòcrata Josep Lluís Blasco de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6952

Data del DOGV
:   28-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/610


Data del document
:   05-12-2012

Organisme emissor
:   Conselleria de Justícia i Benestar Social

Tipus de document
:   Extracte

Extracte de la Resolució de la Secretaria Autonòmica de Justícia, per la qual s'acorda la inscripció en el Registre de Fundacions de la Comunitat Valenciana, de la Fundació Valencianista i Demòcrata Josep Lluís Blasco de la Comunitat Valenciana. [2013/610]  
En compliment del que disposa l'article 29.h de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, el qual establix com a funció específica del protectorat «donar publicitat a l'existència i activitats de les fundacions», s'indica el següent:  
  
  
Primer  
Per Resolució de 12 de novembre de 2012, del secretari autonòmic de Justícia de la Conselleria de Justícia i Benestar Social, es va acordar inscriure en el Registre de Fundacions de la Comunitat Valenciana l'entitat denominada Fundació Valencianista i Demòcrata Josep Lluís Blasco de la Comunitat Valenciana, amb el número 565V i classificar-la amb el caràcter de cultural i cívica, sota la tutela del protectorat que exercix la Generalitat Valenciana. El seu domicili es troba al carrer del Palleter, núm. 57-4L, de València.  
La fundació té com a objecte «promoure la cultura valenciana en les diverses manifestacions. En particular, difondre el pensament polític, social i cultural de Josep Lluís Blasco, així com també la seua obra.  
  
a) Difondre el pensament polític d'aquelles persones que, com Josep Lluís Blasco, facen basar els seus ideals en la llibertat, la democràcia, el nacionalisme i el progrés social.   
b) Estudiar i promoure el pensament polític, social i cultural del nacionalisme al poble valencià.  
c) Augmentar la sensibilització i la conscienciació de la societat sobre la idiosincràsia del poble valencià, promovent el coneixement de la seua imatge real i polsant-ne l'estudi i la projecció pública dins i fora del poble valencià.   
d) Estudiar i difondre les formes pròpies de la democràcia per a contribuir-ne a l'actualització, i facilitar i estimular la participació dels ciutadans i les ciutadanes.   
e) Aprofundir en l'estudi de la història del poble valencià, la seua realitat actual, social cultural i econòmica i la seua projecció futura.  
f) Cercar i difondre els mitjans de cohesió social de totes les persones que viuen i treballen al poble valencià, integrants de la seua identitat nacional.   
g) Desenvolupar línies de complicitat, consens, i cohesió social entre els ciutadans i les ciutadanes del poble valencià».  
Les activitats de la fundació consistiran en «l'organització d'exposicions, conferències, estudis, seminaris, col·loquis, publicacions, etc. amb l'objectiu de difondre els ideals basats en la llibertat, la democràcia, el nacionalisme i el progrés social».   
Són potencials beneficiaris de la Fundació, «les entitats i les persones a les quals puga interessar l'obra i el pensament de Josep Lluís Blasco, així com totes aquelles que treballen pels ideals, els valors de la democràcia, el valencianisme i el progrés social dels valencians i les valencianes».  
  
València, 5 de desembre de 2012.- El secretari autonòmic de Justícia: Antonio Gastaldi Mateo.